钦定古今图书集成/明伦汇编/氏族典/第472卷 > 蔡锡
## 钦定古今图书集成/明伦汇编/氏族典/第472卷 > 蔡锡

按《万姓统谱》：“锡字廷予，鄞人。永乐癸卯乡试，入胄监。
仁宗朝诏择国子生有学行者吴信等六十人，命翰
林院严试之，拔其能者二十人充近侍官，锡与焉。选
授兵科给事中，弹劾不避权贵。升知泉州府，廉慎勤
敏，孜孜为民，铲剔宿弊，兴学校，均徭役。奏除东洛、山
阳、大桥三镇戍兵，公私便之。尢善摘伏，境无盗窃，民”
德之。升山东副使，奉敕参赞宣府总兵军务，皆有异
政。奉敕抚治湖广大饥，设法赈之，赖全活者数万家。
寻乞骸骨归，萧然图书，不持一物，无买山之资。有《贸
山稿》行于世。